ཚོགས་འདུ་དེ་སྤྱི་ཚོགས་ནང་མི་མང་གི་བཀའ་ཤག་འདིས་ཤེས་ཡོན་སྲིད་ཇུས་ལག་བསྟར་བྱེད་ཀྱི་ཡོད་མེད་སྙམ་པའི་དོགས་པ་སེལ་ཆེད་དུ་རེད་དམ།ཡང་ན་དོན་ངོ་མར་གང་ཞིག་བྱེད་འཆར་རེད།དཔེ་སྟོན་སློབ་གྲྭ་ཡག་རབས་བཤད་དགོས་ཀྱི་ཡོད་མ་རེད།དེ་མི་མང་གིས་ཀྱང་ཤེས་ཀྱི་འདུགམི་མང་གི་དྲི་བ་དེ་མ་འོངས་པར་དེ་སྔོན་ཤེས་ཡོན་སྲིད་ཇུས་ལག་བསྟར་མེད་པའི་སློབ་གྲྭ་ག་ཚོད་ཅིག་ལ་ལག་ལེན་བསྟར་འཆར་ཡོད་མེད་དང་།དེ་སྔོན་ལག་བསྟར་ཡོད་པའི་སློབ་གྲྭ་ཁག་གི་གནས་སྟངས་ག་འདྲ་བྱས་ནས་ཡར་རྒྱས་གཏོང་གི་ཡིན་ཟེར་བ་དེ་རེད།མདོར་བསྡུས་ན་ང་ཚོ་རང་དབང་ལུང་པར་ཡོད་མཁན་ཚོས་སོ་སོའི་མི་རིགས་ཀྱི་སྐད་ཡིག་དང་།རིག་གཞུང་ཇི་ལྟར་བདག་པོ་དང་སྲུང་སྐྱོབ་བྱེད་ཀྱི་ཡིན་ཟེར་བ་དེ་རེད།དེ་བས་གནད་དོན་འདིའི་ཐད་མི་རིགས་འདིའི་རིག་གཞུང་དང་སྐད་ཡིག་ལ་དུང་བ་ཡོད་མཁན་མང་པོ་ཞིག་གིས་མགོ་འཐོམས་སོང་ཟེར་གྱི་འདུགཁག་མི་འདུག་ནམ་རྒྱུན་སྤྱི་ཚོགས་ཀྱི་གླེང་ཕྱོགས་ཙམ་ལ་དེ་ཙམ་གྱིས་བདེན་པར་ཆ་འཇོག་གི་མེད་ཀྱང་།དེང་སང་ང་ཚོའི་སྤྱི་ཚོགས་ནང་བཀའ་ཤག་འདིས་ཤེས་ཡོན་སྲིད་ཇུས་ལག་བསྟར་བྱེད་ཀྱི་ཡོད་མེད་ཀྱི་དོགས་པ་དང་སྐད་ཆ་མང་པོ་ཞིག་ཡོང་གི་ཡོད་པར་བརྟེན།དངོས་གནས་བྱས་ན་སྐབས་དེར་ཤེས་ཡོན་སྲིད་ཇུས་ལག་བསྟར་བྱེད་ཕྱོགས་དང་འབྲེལ་བའི་སྐད་ཆ་གསར་པ་མང་པོ་ཞིག་གོ་རྒྱུར་རེ་བ་ཆེན་པོ་ཞིག་བྱས་ཏེ་སོང་བ་ཡིན།ཡིན་ན་ཡང་སྐད་ཆ་ཚང་མ་སྤྱི་བཤད་ཙམ་རེད་འདུག་པས།སྐད་ཆ་གསར་པ་དང་ཁ་གསལ་པོ་གཅིག་ཀྱང་རག་མ་སོང་།